עאידה תומא סלימאן

עאידה תומא סלימאן (בערבית: عايدة توما سليمان; נולדה ב-16 ביולי 1964) היא פוליטיקאית ערבייה-ישראלית, המכהנת כחברת הכנסת מטעם מפלגת חד"ש. תומא סלימאן כיהנה בעבר כיושבת ראש הוועדה לקידום מעמד האישה ולשוויון מגדרי בכנסת. בנוסף לכך, היא פעילה פמיניסטית ואשת ציבור במגזר הערבי, כיהנה כעורכת ראשית של היומון הערבי "אל-איתיחאד" בטרם בחירתה לכנסת.

אף על פי שנולדה למשפחה נוצרית-ערבית, היא אתאיסטית בהשקפתה.<ref></ref>

== ביוגרפיה ==
נולדה בנצרת למשפחה נוצרית-ערבית, כבת שישית מבין שבע בנות לסאמי תומא, פועל בניין, ולאלכסנדרה לבית עאזר, עקרת בית. את לימודיה התיכוניים השלימה בבית הספר התיכון סנט ג'וזף שבעיר הולדתה, שם החלה בפעילות פוליטית במסגרת חד"ש.

בריאיון למגזין את מ-2017, ציינה תומא סלימאן .

בתקופת לימודיה האקדמאיים כיהנה כחברת ועד הסטודנטים הערבים ומזכירת התאחדות הסטודנטים הערבים בישראל.

ב-1991 הצטרפה לוועד המרכזי של חד"ש, והייתה אחראית על מחלקת קשרי החוץ של המפלגה. כמו כן הייתה פעילה בתנד"י.

ב-1992 ייסדה תומא-סלימאן עם קבוצת נשים את העמותה הפמיניסטית "נשים נגד אלימות", הנאבקת באלימות נגד נשים, וכיהנה כמנכ"לית של העמותה בין 1994–2015. במקביל לכך המשיכה להיות פעילת חד"ש, ובאותה השנה הוצבה לראשונה במקום ה-47 הסמלי ברשימתה לבחירות לכנסת השלוש עשרה. לאחר מכן הוצבה במקום ה-36 ברשימתה לבחירות לכנסת הארבעה עשר ובמקום ה-28 בבחירות לכנסת החמש עשרה. בבחירות לכנסת ה-18 הוצבה במקום החמישי ברשימת חד"ש, אך המפלגה קיבלה ארבעה מנדטים והיא נותרה מחוץ לכנסת. בבחירות שלאחר מכן, ניסתה להתמודד על המקום השני ברשימה מול חבר הכנסת המכהן חנא סוויד והפסידה, ובעקבות כך הוצבה במקום ה-98 הסמלי. בין השנים 2011 ל-2014 שימשה כעורכת הראשית של אל-איתיחאד, יומון המפלגה בשפה הערבית.

== עשייה פוליטית ==
תומא-סלימאן היא האישה הראשונה המכהנת בוועדת המעקב העליונה של הציבור הערבי בישראל. ממיסדות נציבות הנשים הבינלאומית לשלום צודק ישראל-פלסטין; חברת הנהלה בעמותת סיכוי. הייתה ממנסחי מסמך "החזון העתידי" של הערבים-הפלסטינים בישראל, והיא חברה בוועד הבינלאומי של הפורום החברתי הים תיכוני.

מאז 2007, תומא סלימאן היא חברת הלשכה המדינית של המפלגה הקומוניסטית הישראלית וכמו כן היא מכהנת מאז 2009 כחברת מזכירות במועצת השלום העולמית.חברי הכנסת עאידה תומא סלימאן ו[[עופר כסיף בהפגנה נגד פינוי משפחות ערביות משייח' ג'ראח. פברואר 2022]]

תומא סלימאן היא מהפעילות הפמיניסטיות הבולטות בחברה הפלסטינית והישראלית, בשנת 2007 הייתה מועמדת בקבוצה של נשים לקבלת לפרס נובל לשלום מטעם הארגון "אלף נשים"<ref></ref>.

תומא-סלימאן קידמה חקיקה של שלושה חוקים בטרם נבחרה לכנסת: חוק בנושא בתי המשפט לענייני משפחה, חוק להעלאת גיל הנישואים מ-17 ל-18<ref></ref> וחוק המעודד ייצוג נשים במועצות המקומיות ובעיריות.

היא ממובילות המאבק נגד אלימות כלפי נשים בחברה הערבית, נגד תופעת רצח הנשים ולמען הגדלת הקשב המשטרתי לנושא.

תומא סלימאן יסדה את המקלטים הראשונים בישראל לנשים ערביות מוכות ולנערות ערביות במצוקה. כמו כן יסדה מרכז סיוע לנפגעות אלימות פיזית ומינית, הובילה את המאבק לתעסוקת נשים ערביות ולייצוגן בגופים ציבוריים, הכשירה והדריכה נשים בעולם הערבי להקמת מקלטים לנשים מוכות.

במהלך הקריירה שלה עסקה במספר תפקידים בולטים ופעלה נמרצות למען ציבור הנשים, הן דרך ארגונים בינלאומיים והן דרך פעילות יזומה שהיא התוותה למען הנשים בישראל, ובמיוחד הנשים המוחלשות. בין השנים 1992–1996 איישה תפקיד של סגנית מזכ"ל [https://www.uia.org/s/or/en/1100047894 בארגון הנשים של המזרח התיכון].

בבחירות לכנסת ה-20 נבחרה למקום השני ברשימת חד"ש, והוצבה במקום החמישי של "הרשימה המשותפת" ונכנסה לכנסת. תומא סלימאן שימשה כיו"ר הוועדה לקידום מעמד האישה ולשוויון מגדרי, ופעלה להקמת וועדת חקירה ממלכתית בנושא אלימות נגד נשים ורצח נשים. לאחר הבחירות לכנסת ה-21 נבחרה שוב לכנסת, הפעם ברשימת חד"ש-תע"ל.

בבחירות לכנסת ה-22 נבחרה למקום השני ברשימת חד"ש, והוצבה במקום החמישי של "הרשימה המשותפת" ונכנסה שוב לכנסת.

ביוני 2020, חברת הטחינה אל ארז הודיעה שתממן קו סיוע לקהילת הלהט"ב בחברה הערבית. תומא סלימאן והקרן החדשה לישראל תמכו בתרומתה ומנכ"לית החברה, ג'וליה זהר, תרמה לקו הסיוע. החברה ספגה על כך ביקורת וקריאות לחרם צרכנים מצד גורמים שמרניים בחברה הערבית. בפועל, הקריאות להחרים את המותג הביאו לתוצאה ההפוכה, עם זינוק במכירות בשיעור של כ-28%<ref></ref><ref></ref>.

בבחירות לכנסת ה-23 נבחרה למקום השני ברשימת חד"ש, והוצבה במקום החמישי של "הרשימה המשותפת" ושוב נבחרה לכנסת. תומא סלימאן השתתפה כנציגה במשא ומתן הקוליאציוני בין סיעת הרשימה המשותפת לבין סיעת כחול לבן, שהניב את המלצת הרשימה המשותפת על בני גנץ כמועמד לראשות הממשלה בפני נשיא המדינה. בהמשך, עם הקמת הוועדה המסדרת של הכנסת ה-23 נבחרה לחברה בה מטעם הרשימה המשותפת, ומונתה ליו"ר הוועדה המיוחדת לרווחה ולעבודה שתפעל טרם הקמת ועדת העבודה, הרווחה והבריאות הקבועה. כיו"ר הוועדה ליוותה את מאבק מטפלות משפחתונים לקבלת פיצויים, בעקבות סגירתם בתקופת הקורונה.

לקראת הבחירות לכנסת ה-24 הוצבה תומא-סלימן במקום הרביעי ברשימת הרשימה המשותפת<ref></ref>.

בבחירות לכנסת העשרים וחמש הוצבה במקום השלישי ברשימת חד"ש-תע"ל.

באוקטובר 2022 עוררה סערה כאשר העלתה פוסט ברשתות החברתיות, לאחר הלווייתם של מספר חברי חוליית הטרור "גוב האריות" שנהרגו בפעילות כוחות הביטחון בשכם, בו כתבה כי <ref>ה[https://m.facebook.com/story.php?story_fbid=pfbid02rKo7WK3hG1Yh19obJ9AyA7ux6yWykQnWgDanhz9jJ1Gp4LTYZHyAJ8aYxhsERfmbl&id=100044277707320 פוסט] ברשת החברתית פייסבוק, 25 באוקטובר 2022.</ref>

בנובמבר 2023, במהלך מלחמת חרבות ברזל, פרסמה בחשבון ה-X (טוויטר) פוסט הכלל פייק ניוז בו האשימה את צה"ל בהפצצת חדרי ניתוח, הריגת רופאים וירי על מסדרונות הומניטריים. בעקבות הפוסט קבעה ועדת האתיקה של הכנסת שתומא סלימאן תורחק מהכנסת לחודשיים ושכרה ישלל לשבועיים.

== מחקרים בולטים ==
<div class="mw-content-ltr">
* Touma –Suliman and Espanioli " Political Participation, public Life, and International Representation " NGO Report on Status of Palestinian Women Citizens of Israel, 1997.
* Aida Touma, Palestinian Women In Israel, Humanist, summer 2002, UK.
* Aida Touma-Suliman, "Culture, National Minority and the State: Honour Crimes, Paradigms and Violence against Women". Edited by Lyn Welchman and Sara Hossain. Zed Books, 2006.
* Touma – Suliman, Palestinian Women in the Israeli Space, Where Planning Meets Gender: Planning policy from a Gender Perspective, October 2006. (Hebrew)
</div>

== חיים אישיים ==
ב-1987 נישאה לג'רייס סלימאן, הנדסאי עצמאי, ועברה להתגורר עמו בעכו. לזוג נולדו שתי בנות. ג'רייס סלימאן נפטר בשנת 2011 ממחלת הסרטן.

== קישורים חיצוניים ==

* 
* הלשכה הפרלמנטרית של ח"כ תומא-סלימאן, מאי 2017
* 
* 
* 
* 
* 
* 
* שלומי אלדר, [http://www.al-monitor.com/pulse/iw/originals/2015/03/aida-touma-sliman-interview-arab-woman-future-arab-knesset.html# עאידה תומא סלימאן: "למה לא משווים אותי לתמר גוז'נסקי?"], באתר אל-מוניטור, 26 במרץ 2015
* 
* 
* 
* נטע אחיטוב, [https://www.youtube.com/watch?v=_EeUixB3u2k&app=desktop ריאיון עם ח"כ עאידה תומא סלימאן בוועידת ישראל לשלום], באתר YouTube, 12 בנובמבר 2015 
* הדס בשן, [http://atmag.co.il/נשים-בפוליטיקה/עאידה-תומא-סלימאן לא עושה צבע: ריאיון עם חברת הכנסת עאידה תומא סלימאן], באתר את, 6 במרץ 2017
* 
*[https://www.youtube.com/watch?v=T8EnslO0v2k עאידה תומא סלימאן מתארחת בפודקאסט גל חד"ש], בשיחה על כהונתה בראשות וועדת העבודה והרווחה הזמנית והטיפול הממשלתי במשבר החברתי בעקבות הקורונה, 24 במאי 2020
*[https://www.knesset.tv/knesset-members/aida-touma-sliman/ עאידה תומא סלימאן], באתר ערוץ כנסת

==הערות שוליים==


קטגוריה:נצרת: חברי הכנסת
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:פוליטיקאיות ישראליות
קטגוריה:פמיניסטיות ערביות ישראליות
קטגוריה:קומוניסטיות ישראליות
קטגוריה:קומוניסטים ישראלים
קטגוריה:חברות הכנסת מטעם חד"ש
קטגוריה:חברות הכנסת העשרים
קטגוריה:חברי הכנסת העשרים
קטגוריה:חברות הכנסת מטעם הרשימה המשותפת
קטגוריה:חברי הכנסת מטעם הרשימה המשותפת
קטגוריה:עורכי עיתונים ערבים
קטגוריה:חברות כנסת ערביות
קטגוריה:חברי כנסת ערבים
קטגוריה:מנהלות ישראליות
קטגוריה:מנהלים ישראלים
קטגוריה:חברות הכנסת העשרים ואחת
קטגוריה:חברי הכנסת העשרים ואחת
קטגוריה:יושבי ראש הוועדה לקידום מעמד האישה ולשוויון מגדרי
קטגוריה:חברות הכנסת העשרים ושתיים
קטגוריה:חברי הכנסת העשרים ושתיים
קטגוריה:חברות הכנסת העשרים ושלוש
קטגוריה:חברי הכנסת העשרים ושלוש
קטגוריה:חברות הכנסת העשרים וארבע
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:חברות הכנסת העשרים וחמש
קטגוריה:בוגרי תיכון סנט ג'וזף (נצרת)
קטגוריה:חברי הכנסת: אנשי תקשורת
קטגוריה:ישראליות שנולדו ב-1964
קטגוריה:ישראלים שנולדו ב-1964